title: Decizia (PESC) 2016/220 a Consiliului din 15 februarie 2016 de modificare a Deciziei 2011/101/PESC privind măsuri restrictive împotriva Zimbabwe

text:
               17.2.2016

               RO

               Jurnalul Oficial al Uniunii Europene

               L 40/11

         DECIZIA (PESC) 2016/220 A CONSILIULUI
   din 15 februarie 2016
   de modificare a Deciziei 2011/101/PESC privind măsuri restrictive împotriva Zimbabwe
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 februarie 2011, Consiliul a adoptat Decizia 2011/101/PESC (1).

               (2)

               Consiliul a efectuat o revizuire a Deciziei 2011/101/PESC, ținând seama de evoluțiile politice din Zimbabwe.

               (3)

               Măsurile restrictive ar trebui să fie prelungite până la 20 februarie 2017.

               (4)

               Măsurile restrictive ar trebui să fie menținute în ceea ce privește șapte persoane și o entitate care figurează în anexa I la Decizia 2011/101/PESC. Suspendarea măsurilor restrictive ar trebui să fie reînnoită în ceea ce privește cinci persoane care figurează în anexa II la Decizia 2011/101/PESC.

               (5)

               Decizia 2011/101/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2011/101/PESC se modifică după cum urmează:

               1.

               Articolul 10 se înlocuiește cu următorul text:
               „Articolul 10
               (1)   Prezenta decizie intră în vigoare la data adoptării.
               (2)   Prezenta decizie se aplică până la 20 februarie 2017.
               (3)   Măsurile menționate la articolul 4 alineatul (1) și la articolul 5 alineatele (1) și (2), în măsura în care se aplică persoanelor enumerate în anexa II, se suspendă până la 20 februarie 2017.
               Suspendarea se reexaminează la fiecare trei luni.
               (4)   Prezenta decizie este reexaminată permanent și este extinsă sau modificată, după caz, în situația în care Consiliul apreciază că obiectivele acesteia nu au fost atinse.”.

               2.

               Anexa I se înlocuiește cu textul care figurează în anexa I la prezenta decizie.

               3.

               Anexa II se înlocuiește cu textul care figurează în anexa II la prezenta decizie.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 15 februarie 2016.

            Pentru Consiliu

            Președintele

         F. MOGHERINI

      (1)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).

      ANEXA I

            „ANEXA I
            PERSOANELE ȘI ENTITĂȚILE MENȚIONATE LA ARTICOLELE 4 ȘI 5
            I.   Persoane

                        Nume (și eventuale pseudonime)

                        Date de identificare

                        Motivele desemnării

                        1.

                        Mugabe, Robert Gabriel

                        Președinte; data nașterii: 21.2.1924;
                        pașaport: AD001095.

                        Șeful guvernului și responsabil pentru activități care subminează în mod grav democrația, respectul pentru drepturile omului și statul de drept.

                        2.

                        Mugabe, Grace

                        Data nașterii: 23.7.1965;
                        pașaport: AD001159;
                        CI: 63-646650Q70.

                        Asociată facțiunii ZANU-PF (Frontul Patriotic – Uniunea Națională Africană din Zimbabwe) a guvernului. A preluat Iron Mark Estate în 2002; presupusă a fi obținut mari profituri ilicite din mineritul diamantelor.

                        3.

                        Bonyongwe, Happyton Mabhuya

                        Director general al Serviciilor Centrale de Informații; data nașterii: 6.11.1960;
                        pașaport: AD002214;
                        CI: 63-374707A13.

                        Persoană cu rang înalt în forțele de securitate, cu strânse legături cu facțiunea ZANU-PF a guvernului și complice la formarea sau conducerea unei politici de stat represive. Acuzat ca fiind responsabil de răpirea, torturarea și asasinarea unor activiști MDC în iunie 2008.

                        4.

                        Chihuri, Augustine

                        Comisar de poliție; data nașterii: 10.3.1953;
                        pașaport: AD000206;
                        CI: 68-034196M68.

                        Ofițer de poliție cu rang înalt și membru al Comandamentului Operațional Comun, strâns asociat politicilor represive ale ZANU-PF. A declarat în mod public că sprijină ZANU-PF, în contradicție cu Legea privind poliția. În iunie 2009 a ordonat poliției să abandoneze toate cauzele legate de asasinate comise în perioada dinaintea alegerilor prezidențiale din iunie 2008.

                        5.

                        Chiwenga, Constantine

                        Comandantul forțelor de apărare din Zimbabwe, general (fost comandant al armatei, general-locotenent); data nașterii: 25.8.1956;
                        pașaport: AD000263;
                        CI: 63-327568M80.

                        Membru al Comandamentului Operațional Comun și complice la formarea sau conducerea unei politici de stat represive. A folosit armata pentru preluarea controlului asupra fermelor. În timpul alegerilor din 2008, a fost principalul artizan al violențelor asociate procesului alegerilor prezidențiale.

                        6.

                        Shiri, Perence (alias Bigboy) Samson Chikerema

                        Mareșal (forțele armate aeriene); data nașterii: 1.11.1955;
                        CI: 29-098876M18.

                        Ofițer cu grad superior în armată și membru al Comandamentului Operațional Comun al ZANU-PF și complice la formarea sau conducerea unei politici de stat opresive. Implicat în violențe politice, inclusiv în timpul alegerilor din 2008 în provincia Mashonaland Vest și în Chiadzwa.

                        7.

                        Sibanda, Phillip Valerio (alias Valentine)

                        Comandantul armatei naționale a Zimbabwe, general-locotenent; data nașterii: 25.8.1956 sau 24.12.1954;
                        CI: 63-357671H26

                        Cadru militar cu grad superior în armată, având legături cu guvernul și complice la formarea sau conducerea unei politici de stat opresive.

                  II.   Entități

                        Denumire

                        Date de identificare

                        Motivele desemnării

                        1.

                        Zimbabwe Defence Industries

                        10th floor, Trustee House, 55 Samora Machel Avenue, PO Box 6597, Harare, Zimbabwe

                        Asociată ministerului apărării și facțiunii ZANU-PF a guvernului.”

      ANEXA II

            „ANEXA II
            PERSOANE MENȚIONATE LA ARTICOLUL 10 ALINEATUL (3)
            Persoane
            Nume (și eventuale pseudonime)

                        1.

                        Bonyongwe, Happyton Mabhuya

                        2.

                        Chihuri, Augustine

                        3.

                        Chiwenga, Constantine

                        4.

                        Shiri, Perence (alias Bigboy) Samson Chikerema

                        5.

                        Sibanda, Phillip Valerio (alias Valentine)”